সে নিজের মনেই প্রশ্ন করে – প্রতাপ কি সত্যিই অপরাধী ? আইনের ভাষা যাই বলুক না কেন, নৈতিক দিক থেকে বিচার করলে সে কি দোষী ? মানুষের প্রাণ নেওয়া তো সবসময় অপরাধযোগ্য নয় । যুদ্ধে যখন একজন সৈনিক বিপক্ষের প্রাণ সংহার করে তাকে তো অপরাধী বলা হয় না । যুদ্ধ না হয় এক রাজনৈতিক উদ্দেশ্য প্রণোদিত মানুষ মারবার অস্ত্র । একজন terrorist কে হত্যা করলেও কেউ দোষী হয় না – কারণ terrorist মানুষের মনে আতঙ্কের সৃষ্টি করে । একটা সামাজিক ভারসাম্য নষ্ট করে । Isn’t rape a social terrorism and rapist a social terrorist ? একজন rapist এর কাছে rape একটি সাময়িক যৌন উত্তেজনা – কিন্তু ধর্ষিতার সত্ত্বাকে আঘাত করে – আহত করে তার আত্মমর্যাদাকে । ঘটনার আকস্মিকতা, ভয়াবহতা বহন করে যেতে হয় সারাজীবন ধরে । লজ্জা, গ্লানির কথা ভেবে সাথীর মতো অনেক মেয়েই বেছে নেয় আত্মহত্যার পথ । দুগ্ধপোষ্য শিশু থেকে প্রবীণ বৃদ্ধারাও এই লালসার শিকার । এই নৃশংসতা হয়ে চলেছে ঘরে, রাস্তায়, কর্মক্ষেত্রে, যানবাহনে । কোন স্থানে মহিলারা নিরাপদ ? Rape কী মহিলাদের মধ্যে আতঙ্কের সৃষ্টি করে না ? পুরুষ সমাজকেও ভীত করে না ? সামাজিক ব্যবস্থাকে বিপর্যস্ত করে না । তাহলে rapist ও terrorist এর মধ্যে তফাত কোথায় ? terrorist হত্যা যদি অপরাধের না হয় তা হলে প্রতাপ কোন বিচারে দোষী ।